**PRETENDENTA PIEDĀVĀJUMS**

**Valsts ieņēmumu dienesta rīkotajam iepirkumam**

**“Saspiesta gaisa elpošanas aparātu piegāde, uzpilde un uzturēšanas nodrošināšana”**

**Iepirkuma identifikācijas Nr. FM VID 2024/271**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot pretendenta piedāvājumu,

* apliecina, ka nodrošinās iepirkuma “Saspiesta gaisa elpošanas aparātu piegāde, uzpilde un uzturēšanas nodrošināšana”, ID Nr.FM VID 2024/271 izpildi atbilstoši obligātajām (minimālajām) tehniskajām prasībām un finanšu piedāvājumā noteiktajām cenām;
* apliecina, ka iepirkuma līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
* apliecina, ka uz pretendentu neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais, proti, pretendents (tai skaitā pretendenta apakšuzņēmējs/-i) nav:

a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai;

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

1. **Tehniskais piedāvājums**

*1.tabula*

| **Nr.** **p.k.** | **Obligātās (minimālās) prasības** | **Pretendenta piedāvātais***(pretendents[[1]](#footnote-2) aizpilda* *katru aili)* |
| --- | --- | --- |
|  | **Iepirkuma priekšmets** |
|  | Jaunu, pirmreizēji uzpildītu, ražotāja oriģinālajā iepakojumā ar ražotāja oriģinālo dokumentāciju, saspiesta gaisa elpošanas aparātu, lietošanai kuģu tilpnēs, komplektu (turpmāk – Iekārta) piegāde, uzpilde, uzturēšana garantijas nodrošināšana un Valsts ieņēmumu dienesta (turpmāk – Pasūtītājs vai VID) darbinieku mācību nodrošināšana (turpmāk – Pakalpojums).  |  |
|  | VID rīcībā esošo saspiesta gaisa elpošanas aparātu DIABLO PIZ (balona tilpums 3,0 litri, spiediens 300 bar) un SPIROMATIC 90U (balona tilpums 3,4 litri, spiediens 300 bar), balonu (turpmāk – Elpošanas aparāti) uzpilde ar saspiestu gaisu, pārbaude, darbības traucējumu pārbaude (diagnostika), remonta nodrošināšana (turpmāk – Pakalpojums) atbilstoši VID prasībām. |  |
|  | **Pakalpojums tiek nodrošināts Rīgas brīvostas MKP**: Rīgā, Uriekstes ielā 16, balonu skaits – 4 (četri) gab. |  |
|  | **Iekārtas tehniskās prasības[[2]](#footnote-3)** |
|  | Saspiesta gaisa elpošanas aparāta komplekts, lietošanai kuģu tilpnēs, kurā iekļauts: |  |
| 2.1.1. | **Pilna sejas aizsargmaska**, kas izgatavota no speciālu gumiju maisījuma. Aizsargmaska atbilst Eiropas Savienības direktīvas 89/686/EEC un standarta EN – 136 (3 klases) prasībām. Aizsargmaskas aprīkojumā ietilpst:- polikarbonāta daudzslāņu panorāmas stikls (vai līdzvērtīgs) ar ne mazāk, kā 95 % dabisko redzesloku;- verbālās sarunas membrāna;- pārspiediena (pozitīvs) – plaušu automāts, lai novērstu aizsvīšanu lietošanas laikā;- regulējamas siksnas, kas nodrošina aizsargmaskas hermētiskumu;- futrālis (aizsargmaskas uzglabāšanai un pārnēsāšanai). |  |
| 2.1.2. | **Cilindrs**, kas izgatavots no viegla, izturīga materiāla saspiesta gaisa uzkrāšanai. Cilindrs atbilst Eiropas Savienības direktīvas 89/686/EEC un standarta EN – 144 prasībām:* cilindra tilpums: ne mazāk, kā 3,0 litri, ne vairāk kā 3,5 litri;
* cilindra darba spiediens ne mazāk kā 300 bar;
* cilindra aprīkojums: reduktors ar brīdinājuma signālu pie 60 bar spiediena;
* cilindra aprīkojums: spiediena manometrs ar luminiscējošiem rādītājiem;
* cilindra aprīkojums: regulējamas siksnas pārnēsāšanai.
 |  |
|  | Saspiesta gaisa elpošanas aparāta komplekta izmantošanas vide: no -20°C līdz +40°C. |  |
|  | Saspiesta gaisa elpošanas aparāta komplekts atbilst Eiropas Savienības direktīvas 89/686/EEC un standarta EN – 137 prasībām. Marķējums CE. |  |
|  | Elpošanas aparāta komplekta garantijas laiks ir 24 (divdesmit četri) mēneši. |  |
|  | Garantijas laikā tiek nodrošināta balonu uzpilde vienu reiz 6 (sešos) mēnešos, ierodoties pēc komplektiem to atrašanās vietā (skat.6.1.3.apakšpunktu). |  |
|  | Elpošanas aparāta komplekta lietošanas instrukcija valsts valodā iesniedzama elektroniski |  |
|  | Ražotāja pretendentam izsniegts sertifikāts vai autorizācijas vēstule (kopija) par tiesībām veikt attiecīgā aprīkojuma piegādi, apkopi, remontu Latvijas Republikā. |  |
|  | **Iekārtu piegādes nodrošināšana** |
|  | Iekārtu piegādes vieta: Rīga, Talejas iela 1, Pasūtītāja darba laikā no pirmdienas līdz ceturtdienai no plkst.08:15 līdz plkst.16:00 un piektdienās no plkst.08:15 līdz plkst.15:00, vai citā pušu pilnvaroto personu savstarpēji saskaņotā laikā.Saņemot Iekārtu, Pasūtītāja pilnvarotā persona pārbauda saņemtās Iekārtas vai veiktā Pakalpojuma atbilstību līguma un tā pielikumu nosacījumiem, un elektroniski nosūtītajam pieprasījumam. |  |
|  | Pretendents par saviem līdzekļiem ne vēlāk kā 30 (trīsdesmit), dienu laikā no Pasūtītāja pilnvarotās personas elektroniska pieprasījuma nosūtīšanas dienas uz pretendenta norādīto elektroniskā pasta adresi, izmantojot sev pieejamo darbaspēku un transportu, nodrošina savlaicīgu kvalitatīvu un Līguma nosacījumiem atbilstošu Iekārtu piegādi. |  |
|  | Iekārtu piegāde tiek uzskatīta par veiktu Iekārtu piegādes pavadzīmes abpusējas parakstīšanas dienā. Kopā ar Iekārtu pretendents iesniedz šādu dokumentāciju:* tehnisko dokumentāciju;
* lietošanas instrukciju valsts valodā, elektroniskā formātā (kurā iekļauta informācija par Iekārtas lietošanas mērķi, glabāšanu, izmantošanu, tīrīšanu apkopi, piemērotajiem papildu piederumiem, u.t.t.);
* Iekārtas pārbaudes akts, ko izsniedzis Iekārtas ražotājs;
* garantijas dokuments;
* Type Examination Certificate (pārbaudes sertifikāts).
 |  |
|  | Ja piegādātā Iekārta neatbilst līguma un tā pielikumu nosacījumiem, Pasūtītāja pilnvarotā persona neparaksta Iekārtas pavadzīmi un 3 (trīs) darba dienu laikā nosūta pretendenta pilnvarotajai personai attiecīgu pretenziju. |  |
|  | **Iekārtas garantija** |
|  | Pretendents garantē piegādātās Iekārtas atbilstību līguma nosacījumiem. Pretendentam jānodrošina piegādātajai Iekārtai garantijas laiks 24 (divdesmit četri) mēneši no Iekārtas piegādes pavadzīmes abpusējas parakstīšanas dienas. Iekārtas garantijas laikā netiek veikta samaksa par veiktajiem Pakalpojumiem. |  |
|  | Iekārtas garantijas laikā pretendents par saviem līdzekļiem veic Iekārtas ražotāja noteiktās pārbaudes un novērš piegādātās Iekārtas (tās daļas) trūkumus, bojājumus, kas nav radušies Pasūtītāja vainas dēļ (Pasūtītājs ir ievērojis Iekārtas glabāšanas un/vai lietošanas prasības), vai apmaina to pret jaunu, atbilstošu Iekārtu 3 (trīs) darba dienu laikā no dienas, kad Pasūtītāja pilnvarotā persona ir nosūtījusi motivētu pretenziju pretendenta pilnvarotajai personai uz elektroniskā pasta adresi. |  |
|  | Vienu reizi 6 (sešos) mēnešos pretendents nodrošina Iekārtas pārbaudi, ierodoties pēc Iekārtas Pasūtītāja norādītajā adresē (skat.1.3.apakšpunktu). |  |
|  | 3 (trīs) darba dienu laikā no Pasūtītāja pilnvarotās personas pieprasījuma nosūtīšanas dienas pretendents veic Iekārtas uzpildi.  |  |
|  | Pretendents nodrošina Līgumā norādīto Iekārtu garantijas savlaicīgu un kvalitatīvu izpildi arī tad, ja Līguma darbība izbeidzas vai arī, ja līgums tiek izbeigts pirms laika. |  |
|  | Garantijas laikā un ārpusgarantijas darbu ietvaros - pretendents veic Iekārtas balona pārbaudi 10 (desmit) darba dienu laikā pēc Pasūtītāja pilnvarotās personas pieprasījuma nosūtīšanas dienas.  |  |
|  | **Iekārtas ārpusgarantijas remonta darbi** |
|  | Nepieciešamības gadījumā Pasūtītāja pilnvarotā persona piesaka pretendentam Iekārtas ārpusgarantijas remontu.  |  |
|  | Pretendents 4 (četru) darba dienu laikā sagatavo un iesniedz Pasūtītāja pilnvarotajai personai remonta tāmi, kurā norāda paredzamo remonta darbu ilgumu stundās, remontā izmantojamās detaļas un materiālus un to cenas. Iekārtas ārpusgarantijas remontu pretendents ierodas veikt tikai pēc Pasūtītāja pilnvarotās personas remonta tāmes saskaņošanas. |  |
|  | Pretendents ierodas veikt Iekārtas remontu 10 (desmit) darba dienu laikā no Iekārtas remonta tāmes saskaņošanas dienas. Ja pamatotu iemeslu dēļ Iekārtas bojājumu novēršanai nepieciešams ilgāks laiks (piemēram, rezerves daļu pasūtīšana), pretendents nodrošina Iekārtas remonta veikšanu, vienojas ar Pasūtītāja pilnvaroto personu par citu remonta izpildes termiņu. |  |
|  | Pēc Iekārtas remonta veikšanas Pušu pilnvarotās personas paraksta remonta nodošanas – pieņemšanas aktu, kurā norāda līguma numuru, izpildītāju, Pasūtītāju, veiktos remontdarbus, remonta veikšanas vietu, izpildes laiku (diena, mēnesis, gads), remonta tāmes datumu un numuru.  |  |
|  | **Iekārtas uzpildes, uzturēšanas un nodarbināto mācību nodrošināšana** |
|  | Iekārtas uzturēšanas nodrošināšanā iekļauta: |  |
|  | * bezmaksas Iekārtu uzturēšanas nodrošināšana garantijas laika ietvaros;
 |  |
|  | * maksas Iekārtu uzturēšanas nodrošināšana saskaņā ar Līgumā noteiktu remontdarbu stundas likmi un Pusēm saskaņotām remontmateriālu izmaksām (saskaņojot tāmi);
 |  |
|  | * garantijas ietvaros nodrošināt, ka Iekārtas tiek atkārtoti uzpildītas ar saspiestu gaisu un pēc uzpildes tās pieejamas to atrašanās vietā (skat.1.3.apakšpunktu);
 |  |
|  | * garantijas ietvaros īstenot Iekārtu uzturēšanas ražotāja noteikto pārbaužu veikšanu, kā arī vajadzības gadījumā papildus pārbaužu veikšanu;
 |  |
|  | * darbinieku mācības darbam ar Iekārtām to atrašanās vietā, pēc Pasūtītāja pilnvarotās personas atsevišķa pieprasījuma (skat.1.3.apakšpunktu).
 |  |
|  | * Iekārtu diagnostika to atrašanās vietā (skat.1.3.apakšpunktu).
 |  |
|  | **Elpošanas aparātu uzpilde, pārbaude, darbības traucējumu pārbaude,** **remonta nodrošināšana** |
|  | VID rīcībā esošo saspiesta gaisa Elpošanas aparātu balonu uzpilde ar saspiestu gaisu, pārbaude, darbības traucējumu pārbaude (diagnostika) un remonta nodrošināšana: |  |
|  | * uzpilde,pēc Pasūtītāja pilnvarotās personas pieprasījuma vai pēc nepieciešamības, veicot diagnostiku un/vai pārbaudi;
 |  |
|  | * pārbaude,pirms katras uzpildes atbilstoši ražotāja norādījumiem (tajā skaitā regulārās un periodiskās pārbaudes atbilstoši ražotāja noteiktajam laika grafikam un ņemot vērā izmantošanas intensitāti (iekārtas vai tās daļu nolietojumu)) vai arī pēc Pasūtītāja pilnvarotās personas atsevišķa pieprasījuma;
 |  |
|  | * diagnostika**,** pēc Pasūtītāja pilnvarotās personas atsevišķa pieprasījuma vai, ja saņemot iekārtu uzpildes veikšanai, tiek konstatēts, ka iekārta nav darba kārtībā, informējot par to Pasūtītāja pilnvaroto personu;
 |  |
|  | * remonts (tajā skaitā Elpošanas aparāta periodiski atjaunojamo rezerves daļu nomaiņa atbilstoši ražotāja noteiktajam laika grafikam un ņemot vērā izmantošanas intensitāti (iekārtas vai tās daļu nolietojumu)) tiek veikts saskaņojot remonta tāmi ar Pasūtītāja pilnvaroto personu.
 |  |
|  | Pretendents ierodas Tehniskās specifikācijas 1.3.apakšpunktā norādītajā adresē veikt Elpošanas aparātu balonu uzpildīšanu ar saspiestu gaisu 3 (trīs) darba dienu laikā pēc Pasūtītāja pilnvarotās personaspieprasījuma nosūtīšanas dienas uz Izpildītāja pilnvarotās personas e-pasta adresi. Ja uzpildes veikšanas laikā pretendents konstatē, ka Elpošanas aparāts nav darba kārtībā, pretendents veic diagnostiku, informējot par to Pasūtītāja pilnvaroto personu. |  |
|  | Pretendents ierodas Tehniskās specifikācijas 1.3.apakšpunktā norādītajā adresē veikt Elpošanas aparātu balona pārbaudes 10 (desmit) darba dienu laikā pēc Pasūtītāja pilnvarotās personas pieprasījuma nosūtīšanas dienas uz Izpildītāja pilnvarotās personas e-pasta adresi. |  |
|  | Pēc balona pārbaudes veikšanas pretendents elektroniski uz Pasūtītāja pilnvarotās personas e-pasta adresi nosūta katra pārbaudītā balona pārbaudes dokumentu, tajā norādot pārbaudes datumu, balona rūpnīcas numuru un nākošās pārbaudes termiņu. |  |
|  | Pēc pārbaudes, nepieciešamības gadījumā, pretendents veic Elpošanas aprāta uzpildi. |  |
|  | Tajā skaitā pretendents veic regulārās un periodiskās pārbaudes atbilstoši ražotāja noteiktajam laika grafikam un ņemot vērā izmantošanas intensitāti (iekārtas vai tās daļu nolietojumu). |  |
|  | Elpošanas aparāta bojājumu gadījumos, ja bojājumam par iemeslu ir nekvalitatīvi veikta balona uzpilde, pārbaude, vai ja bojājumi radušies pretendenta vainas dēļ, pretendents 5 (piecu) darba dienu laikā pēcPasūtītāja pilnvarotās personas pretenzijas nosūtīšanas dienas uz pretendenta pilnvarotās personas e-pasta adresi bez maksas par saviem līdzekļiem novērš radušos bojājumus. |  |
|  | Pretendents veic Elpošanas aparāta un tā darbības traucējumu pārbaudi (diagnostiku) 3 (trīs) darba dienu laikā no Pasūtītāja pilnvarotās personas pieprasījuma nosūtīšanas dienas. Ja pēc Elpošanas aparāta diagnostikas veikšanas ir nepieciešams remonts, pretendents 4 (četru) darba dienu laikā sagatavo un nosūta Pasūtītāja pilnvarotajai personai Elpošanas aparāta remonta tāmi pēc diagnostikas veikšanas. Tāmē norāda paredzamo remonta darbu ilgumu stundās, remontā izmantojamās detaļas un materiālus un to cenas. Elpošanas aparāta remonts tiek veikts tikai pēc tam, kad Pasūtītāja pilnvarotā persona ir apstiprinājusi tāmi.Ja, veicot diagnostiku, tiek konstatēts, ka Elpošanas aparāta remontu nav iespējams veikt, pretendents sastāda Elpošanas aparāta defektācijas aktu ar Elpošanas aparāta bojājumu aprakstu un/vai nederīgumu, un nogādāt to un defektēto elpošanas aparātu Pasūtītāja pilnvarotajai personai Talejas ielā 1, Rīgā. |  |
|  | Pretendents veic Elpošanas aparāta remontu 10 (desmit) darba dienu laikā no dienas, kad Pasūtītāja pilnvarotā persona apstiprinājusi tāmi un par to paziņojusi pretendenta pilnvarotajai personai. |  |
|  | Tajā skaitā pretendents veic Elpošanas aparāta periodiski atjaunojamo rezerves daļu nomaiņu atbilstoši ražotāja noteiktajam laika grafikam un ņemot vērā izmantošanas intensitāti (iekārtas vai tās daļu nolietojumu). |  |
|  | Pretendents nodrošina Elpošanas aparātu remontā izmantoto materiālu un detaļu kvalitātes un marķējuma atbilstību aparātu ražotāja noteiktajiem standartiem, un attiecīgo materiālu un detaļu tehniskajiem rādītājiem. |  |
|  | Pretendents nodrošina detaļu iegādes dokumentācijas apliecinātas kopijas iesniegšanu Pasūtītājam pēc detaļu nomaiņas pēc Pasūtītāja pilnvarotās personas atsevišķa pieprasījuma.  |  |
|  | Pretendents veiktajam remontam un remontā izmantotajiem materiāliem un detaļām nodrošina 12 (divpadsmit) mēnešu garantijas termiņu no remonta darbu nodošanas – pieņemšanas akta abpusējas parakstīšanas dienas. |  |
|  | Remonta un remontā izmantoto detaļu un materiālu garantijas termiņa laikā konstatētos Elpošanas aparāta bojājumus, kuri radušies remonta un/vai remontā izmantoto detaļu un/vai materiālu izmantošanas rezultātā, pretendents novērš par saviem līdzekļiem 5 (piecu) darba dienu laikā pēc Pasūtītāja pilnvarotās personas pretenzijas nosūtīšanas dienas. |  |
|  | Līguma garantijas noteikumi attiecas uz garantijas darbības laikā neierobežotu reižu skaitu nomainītām detaļām un materiāliem un veiktajiem elpošanas aparāta remontiem. |  |
|  | Pretendents organizē Pasūtītāja darbinieku mācības rīcībai ar Elpošanas aparātiem 10 (desmit) darba dienu laikā pēc Pasūtītāja pilnvarotās personas pieprasījuma nosūtīšanas dienas.  |  |
|  | Pretendents nodrošina, ka Pakalpojuma izpildē iesaistītie pretendenta darbinieki ir speciāli apmācīti veikt Elpošanas aparātu diagnostiku, remontu, balonu uzpildi ar saspiestu gaisu, pārbaudi un apmācību rīcībai ar Elpošanas aparātiem. |  |
|  | Pretendents sagatavo nodošanas – pieņemšanas aktu par veikto Elpošanas aparāta balona uzpildīšanu ar saspiestu gaisu, par veikto balona pārbaudi, par diagnostikas, remonta veikšanu, par apmācības veikšanu un nosūta to Pasūtītāja pilnvarotajai personai uz e-pasta adresi.  |  |
|  | **Pakalpojuma izmaksas** |
|  | Pakalpojuma cena ietver visas izmaksas, kas saistītas ar elpošanas aparātu diagnostiku, remontu (izņemot maksu par elpošanas aparātu remontos izmantotajiem materiāliem un detaļām, par kuriem Pasūtītājs maksā saskaņā ar Pušu pilnvaroto personu saskaņotu tāmi), elpošanas aparātu balonu uzpildi ar saspiestu gaisu un pārbaudi, Pasūtītāja darbinieku apmācību rīcībai ar elpošanas aparātiem, kā arī transporta izdevumiem, garantijas nodrošināšanu, nodokļiem (izņemot PVN), nodevām, izmaksām nepieciešamo atļauju iegūšanai no trešajām personām un citas ar Pakalpojuma savlaicīgu un kvalitatīvu izpildi saistītās izmaksas. |  |
|  | **Samaksas noteikumi**  |
|  | Līguma kopējā summa ir 9 999,00 EUR (deviņi tūkstoši deviņi simti deviņdesmit deviņi *euro* un 00 centi) bez PVN. PVN tiek aprēķināts un maksāts papildus saskaņā ar spēkā esošo nodokļa likmi. Līguma kopējā summā ir ietvertas visas Pakalpojuma cenas, kā arī remontos izmantotu detaļu un materiālu cenas. |  |
|  | Pasūtītājs par Elpošanas aparātu diagnostiku, remontu, Elpošanas aparātu balonu uzpildi ar saspiestu gaisu un pārbaudi samaksu veic saskaņā ar iepirkumā noteiktajām cenām un tāmi, naudu pārskaitot uz pretendenta norēķinu kontu 30 (trīsdesmit) dienu laikā no dienas, kad Pasūtītājs saņēmis no pretendenta rēķinu un Pušu pilnvaroto personu parakstītu nodošanas – pieņemšanas aktu par veikto diagnostiku, remontu, balonu uzpildi un pārbaudi. |  |
|  | Pasūtītājam nav pienākuma izlietot visu Tehniskā piedāvājuma 9.1.apakšpunktā norādīto summu, veicot Pakalpojuma pasūtīšanu.  |  |
|  | **Līguma darbības termiņš**  |
|  | Līgums stājās spēkā ar tā abpusējas parakstīšanas dienu. Līgums ir spēkā līdz pušu saistību pilnīgai izpildei. Pasūtītājs piesaka un pretendents sniedz Pakalpojumus līdz iestājas viens no šādiem nosacījumiem (atkarībā no tā, kurš nosacījums iestājas pirmais):10.1.1. ir pagājuši 5 (pieci) gadi no Līguma abpusējas parakstīšanas dienas;10.1.2.Pasūtītājs ir izlietojis Tehniskā piedāvājuma 9.1.apakšpunktā noteikto līguma kopējo summu, piesakot Pakalpojumu līgumā noteiktajā kārtībā. |  |
|  | Pusēm ir tiesības vienpusēji izbeigt līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei. |  |
|  | Neskatoties uz līguma izbeigšanu, pretendents nodrošina sniegtajiem Pakalpojumiem līgumā noteikto garantijas nosacījumu savlaicīgu un kvalitatīvu izpildi. |  |
|  | **Pretendenta atbilstība** **profesionālās darbības veikšanai** |
|  | Pretendents ir Latvijas Republikas Uzņēmumu reģistra Komercreģistrā reģistrēts komersants. *Informācija tiks pārbaudīta Latvijas Republikas Uzņēmumu reģistra vestajos reģistros.* |
|  | Pretendents ir fiziskā persona, kura reģistrēta kā saimnieciskās darbības veicēja, – ir reģistrēta VID kā nodokļu maksātāja. *Informācija tiks pārbaudīta Valsts ieņēmumu dienesta publiski pieejamā datubāzē.* |
|  | Pretendents ir ārvalstī reģistrēta vai pastāvīgi dzīvojoša persona.*Pretendentam kopā ar piedāvājumu jāiesniedz kompetentas attiecīgās valsts institūcijas izsniegts dokuments (oriģināls vai apliecināta kopija), kas apliecina, ka pretendents reģistrēts atbilstoši attiecīgās valsts normatīvo aktu prasībām, kā arī pretendents nav ārzonā reģistrēta juridiskā persona vai personu apvienība* *vai norāda publiski pieejamu reģistru, kur pasūtītājs bez papildu samaksas varētu pārliecināties par pretendenta reģistrācijas faktu, pievienojot norādītās prasības izpildi apliecinošās informācijas tulkojumu.*  |

##  Finanšu piedāvājums

*2.tabula*

|  |  |  |  |
| --- | --- | --- | --- |
| **Nr.p.k.** | **Pakalpojuma veids** | **Vienība** |  **Cena,****EUR (bez PVN)** |
| 1. | Saspiesta gaisa elpošanas aparāta komplekts\* | 1 gb. |  |
| 2. | Balona vienas uzpildes reize | 1 gb. |  |
| 3. | Ārpusgarantijas apkopes-remonta viena darba stunda | 1 h |  |
| 4. | Vienas Iekārtas diagnostika | 1 gb. |  |
| **KOPĀ:** |  |

*\*Saskaņā ar Tehniskā piedāvājuma 2.1.apakšpunktā noteikto*

Nosacījumi finanšu piedāvājuma iesniegšanai:

1. Pretendents nedrīkst iesniegt vairākus piedāvājuma variantus.
2. Cenām jābūt norādītām EUR bez PVN, norādot ne vairāk kā *2 (divas)* zīmes aiz komata.
3. Pretendenta iesniegtajā finanšu piedāvājumā norādītā cena kopā EUR bez PVN neveidos iepirkuma kopējo cenu EUR bez PVN un tiks izmantota piedāvājuma ar viszemāko cenu noteikšanai.

|  |  |
| --- | --- |
| **Pretendenta nosaukums:**  |  |
| Reģistrācijas Nr.:  |  |
| Juridiskā un faktiskā adrese: |  |
| Kontaktpersona: |  |
| Tālrunis: |  |
| E-pasta adrese un e-Adrese: |  |
| Bankas rekvizīti: |  |

Pretendenta pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Paraksts (ja nav parakstīts elektroniski), Datums

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. **Komisijas iegūstamā informācija**
	1. Komisija no VID publiski pieejamās datubāzes, iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības dienā, kad pieņemts lēmums par iespējamu līguma slēgšanas tiesību piešķiršanu, Latvijā nav VID administrēto nodokļu (nodevu) parādu, kas kopsummā pārsniedz EUR 150 (viens simts piecdesmit *euro*).
	2. Ja pretendentam dienā, kad pieņemts lēmums par iespējamu līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz EUR 150 (viens simts piecdesmit *euro*), komisija lūdz 3 (trīs) darba dienu laikā iesniegt izdruku no VID elektroniskās deklarēšanas sistēmas par to, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*).

 Ja 3.2.apakšpunktā noteiktajā termiņā izdruka netiek iesniegta, pretendents tiek izslēgts no dalības iepirkumā.

* 1. Ārvalstī reģistrētam vai pastāvīgi dzīvojošam pretendentam, kuram būtu piešķiramas Iepirkuma līguma slēgšanas tiesības, komisija lūdz 3 (trīs) darba dienu laikā iesniegt apliecinājumu, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*), un valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav nodokļu parādu.
	2. Komisija attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
	3. Komisija 3.4. apakšpunktā minēto informāciju iegūst no Latvijas Republikas [Uzņēmumu reģistra](https://info.ur.gov.lv/#/data-search), pārbaudot sankciju meklēšanas saitēs. Ja informācija par 3.4. apakšpunktā minētajām personām vietnē nav publicēta, pretendentam tā jāiesniedz:
		1. kopā ar piedāvājumu vai
		2. 3 (trīs) darba dienu laikā no Komisijas pieprasījuma nosūtīšanas datuma.
	4. Izziņas un citus dokumentus, kurus izsniedz Latvijas kompetentās institūcijas, Komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

##  PIEDĀVĀJUMA IZVĒLE UN PIEDĀVĀJUMA IZVĒLES KRITĒRIJI

**4.1.** Komisija par iepirkuma uzvarētāju atzīst to pretendentu, kura piedāvājums atbilst Iepirkuma uzaicinājumā norādītajām prasībām un kura piedāvātā cena kopā ir viszemākā.

**4.2.**Gadījumā, ja vairāki pretendenti piedāvā vienādu finanšu piedāvājuma zemāko cenu kopā, līguma slēgšanas tiesības tiek piešķirtas pretendentam, kurš piedāvājis zemāko cenu “Finanšu piedāvājuma” 1.punktā.

**4.3.** Komisija pēc lēmuma pieņemšanas sazināsies tikai ar to pretendentu, kurš tiks atzīts par uzvarētāju iepirkumā, un informāciju par pieņemto lēmumu publicēs VID tīmekļvietnē paziņojumā par iepirkumu.

1. **NOSACĪJUMI PIEDĀVĀJUMA IESNIEGŠANAI**
	1. Piedāvājumu pretendents var iesniegt **līdz** **2025. gada 16. janvāra plkst. 10.00**, nosūtot piedāvājumu uz elektroniskā pasta adresi: agrita.ozola.1@vid.gov.lv.
	2. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
	3. Pēc piedāvājuma iesniegšanas termiņa beigām pretendentam nav tiesību mainīt savu piedāvājumu.
	4. Piedāvājumam jābūt aizsargātam, izmantojot šifrēšanu. Instrukciju skat. 1.pielikumā.
	5. **Piedāvājuma iesniedzējs 2025. gada 16. janvārī no plkst. 10.00 līdz plkst. 16.00 nosūta uz elektronisko pasta adresi:** **agrita.ozola.1@vid.gov.lv** **paroli šifrētā piedāvājuma atvēršanai.**
	6. Piedāvājumu, kas nav iesniegts noteiktajā kārtībā vai kas ir iesniegts nešifrētā veidā un/vai kuram šīs sadaļas 5.5. apakšpunktā noteiktajā termiņā nav atsūtīta parole, Pasūtītājs neizskata.
	7. Lai piedāvājums tiktu saņemts VID, lūdzam personas piedāvājumu iesniegšanai izmantot e-pastu, kura sūtījuma FROM adreses domēns sakrīt ar faktiskā sūtītāja domēnu.
	8. Aicinām pretendentu pēc piedāvājuma nosūtīšanas pārliecināties vai tiek saņemta atbilde, kas apliecina piedāvājuma saņemšanu. Atbildes nesaņemšanas gadījumā vēlams sazināties galveno iepirkumu speciālisti Agritu Ozolu Tālr. 67120211.

1.pielikums

**Piedāvājuma šifrēšana**

Instrukcija:

1. Uz faila nosaukuma vienu reizi nospiež labo peles taustiņu;
2. 7-Zip (*ja šāds nosaukums neuzrādās, tad ir nepieciešams lejupielādēt attiecīgo programmu –* [*https://www.7-zip.org/*](https://www.7-zip.org/));
3. Ielikt arhīvā;
4. Ievadīt savu paroli;
5. Labi;
6. Šifrēto failu paraksta ar drošu elektronisko parakstu – <https://www.eparaksts.lv/lv/>.





Izveidotais šifrētais piedāvājums (dzeltenā mapīte).



1. *Aizpilda pretendents, ierakstot vārdu* ***“APLIECINĀM”*** *vai* ***“NODROŠINĀSIM”****, vai* ***“PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-2)
2. *Pretendentam ir jānorāda Preces modeļa nosaukums, marka vai artikuls un interneta adrese, kurā var atrast informāciju par attiecīgo Preces modeli vai norāda attiecīgās Preces modeļa kārtas numuru savā piedāvājumā ietvertajā katalogā ar Preces modeļa aprakstu, lai identificētu katalogā norādīto Preces modeli.* [↑](#footnote-ref-3)